open-index/open-wikipedia-markdown huggingface dataset:
Piper PA-31

**Piper PA-31** on yhdysvaltalainen kaksimoottorinen liikelentokone. 30. syyskuuta 1964 ensilentonsa lentäneen koneen tyyppinimeksi piti alun perin tulla Inca, ensimmäiset huhtikuussa 1967 luovutetut sarjakoneet saivat nimekseen kuitenkin Piper PA-31 Navajo. Kone oli tuolloin Piperin tehtaan suurin lentokone, ja tätä alkuperäistä mallia valmistettiin vuoteen 1972 saakka. Vuonna 1973 tehdas toi markkinoille pidennetyllä rungolla ja tehokkaammilla moottoreilla varustetun Piper PA-31-350 Navajo Chieftain -koneen. Vuoteen 1987 tuotannossa pysyneen koneen tyyppinimeksi muodostui myöhemmin pelkkä Chieftain.

## Käyttö Suomessa
Suomen ilmavoimat vuokrasi 7. toukokuuta 1974 yhden Piper Navajo -koneen, joka sai ilmavoimien rekisteritunnuksen PN-1. Kone oli käytössä siviilirekisteriin palauttamiseen, 7. tammikuuta 1975, saakka. Lisäksi ilmavoimille hankittiin 1980-luvun alkupuolella kuusi Piper PA-31-350 Chieftainia käytettäväksi yhteyskoneena, henkilöstön kuljetuksiin, matalakuvaukseen ja merivalvontaan. Koneita oli tarkoitus käyttää myös huonoissa olosuhteissa tapahtuvaan mittarilentokoulutukseen. Konetyypin viimeinen yhteyslento Ilmavoimissa tapahtui 13. huhtikuuta 2011. Koneet korvattiin Pilatus PC-12 -kalustolla.

Rajavartiolaitos hankki vuosina 1976-1979 kaksi Piper PA-31-310 Navajoa valvontalentokoneiksi. Ne saivat tunnukset OH-PRA ja OH-PRB. Koneisiin asennettu valvonta- ym. laitteisto vähensi koneen paikkaluvun kuuteen. OH-PRA tuhoutui Liminganlahdelle Oulun edustalle tehdyssä polttoaineen loppumisen vuoksi tehdyssä pakkolaskussa 20.8.1992. OH-PRB myytiin siviiliin vuonna 1996 Dornier Do 228-valvontalentokoneiden hankinnan seurauksena.

Vuoteen 2000 mennessä Suomen siviili-ilma-alusrekisteriin merkittiin 35 Piper PA-31 Navajoa, Chieftainia ja Cheyenneä.

## Versiot

* 1967 alkoi perusversion myynti IO-540-K-Triebwerken-moottoreilla, joissa on 224&nbsp;kW (305 hv) tehoa.
* 1967 tuli myyntiin PA31-T turbo Navajo; TIO-540-A-moottorit (231&nbsp;kW / 314 hv)
* 1970 alkoi paineistetun PA-31P ”Pressurized Navajon” myynti, jossa oli TIGO-541-E1A-moottorit (317&nbsp;kW / 431 hv). P = paineistettu matkustamo.
* Navajon tuotanto loppui 1972. Seuraava versio oli Piper PA-31-350 Navajo Chieftain (myöhemmin nimi vain ”Chieftain”), vastakkaisiin suuntiin pyörivillä moottoreilla (TIO-540 / LTIO-540).
* PA-31-325 turbo Navajo C/R (counter rotating, potkurit pyörivät vastakkaisiin suuntiin)
* 1983 tuli PA-31P-350 Mojave
* Piper Cheyenne I-IV, 400LS, paineistettu potkuriturbiinikone.

## Lähteet
*  
*  
*  

### Viitteet

## Aiheesta muualla

*http://www.newpiper.com
HFA

Kannerin oireyhtymä eli varhaislapsuuden autismi jaetaan usein kahteen luokkaan henkilön kognitiivisen suoriutumisen perusteella. Jakoa syvästi ja lievästi autistisiin ei ole määritelty missään virallisesti, eikä sitä mainita tautiluokituksissa, mutta puhumattomista autisteista ja autisteista, joiden älykkyysosamäärä on alle 70, käytetään usein nimitystä LFA (Low Functioning Autism) eli syvä tai vaikea autismi. Muista Kannerin autisteista käytetään nimitystä HFA (High-functioning autism) eli lievä autismi, jota kutsutaan toisinaan myös hyvätasoiseksi autismiksi.

Yhdysvalloissa lievää autismia saatetaan käyttää myös Aspergerin oireyhtymän (AS) synonyymina. Lievä autismi saattaakin olla joissain tapauksissa hyvin lähellä Aspergerin oireyhtymää. Lievästi autistisiksi kutsutut henkilöt eroavat Suomessa Asperger-diagnoosin saaneista vähintään siten, että heillä ilmeni jo ennen kolmen vuoden ikää poikkeavuutta leikeissä taikka kielellisessä tai sosiaalisessa kehityksessä

Vuonna 2013 julkaistussa yhdysvaltalaisessa DSM-5-tautiluokituksessa kaikki autismikirjon erillisdiagnoosit yhdistettiin yhdeksi autismikirjon häiriö -diagnoosiksi. Uusi autismikirjon häiriö -diagnoosi korvaa DSM-5-tautiluokituksessa lapsuusiän autismin, laaja-alaiset kehityshäiriöt HFA:n sekä Aspergerin oireyhtymän.

## Tunnettuja HFA-ihmisiä
* etologi ja kirjailija Temple Grandin 
* kirjailija Wendy Lawson 
* jazzmuusikko Matt Savage 
* kirjailija Donna Williams 

## Katso myös
* Autismin kirjo
* Tarkkaavaisuus- ja ylivilkkaushäiriö (ADHD)
* Neurodiversiteetti
* Neuropsykologia
* Neuropsykiatria

## Lähteet
* Broberg A., Almqvis K., Tjus T. (2005). Kliininen lapsipsykologia. Edita Helsinlki
### Viitteet

## Aiheesta muualla
* Autismi- ja Aspergerliitto
* Suomen Aspergeryhdistys
* Sami Leppämäki ja Asko Niemelä: ''Minne Aspergerin oireyhtymä katosi?'' Duodecim 2014;130:865–866 (PDF)
* Autismikirjon häiriö uusimman DSM-5 luokituksen mukaan; Assijorinat-blogi 
* Autism spectrum disorders : an epidemiological and clinical study (PDF) 
* Autistic Self Advocacy Network (ASAN)
Normiavaruus

**Normiavaruus** on matematiikassa lineaariavaruus, joka on varustettu normilla. Normi on matemaattinen yleistys kaksi- tai kolmiulotteisten Euklidisten avaruuksien intuitiivisesta *pituuden* käsitteestä, ja siten normiavaruuden yhteydessä voidaan puhua vektorien pituudesta tai koosta (jotka siis ovat  kyseisten  vektorien normeja), sekä niiden välisestä etäisyydestä. Tarpeen mukaan tietyn lineaariavaruuden voi varustaa erilaisilla normeilla, ja siksi normiavaruuden määrittämiseksi täytyykin esittää pari (V,||\cdot||), missä V on lineaariavaruus ja ||\cdot|| normi. Itseisarvo |\cdot| on erikoistapaus normista, ja myös itseisarvoa vastaavaa merkintää käytetään joistakin normeista. Jos normi on asiayhteydestä selvä, tai sen valinta ei ole tärkeää, voidaan se jättää mainitsematta.

Normiavaruudessa voidaan kahden vektorin X ja Y välinen etäisyys määritellä  normiksi ||X-Y||.

Sanotaan, että kaksi normia ||\cdot||1 ja ||\cdot||2 lineaariavaruudessa V ovat
**ekvivalentteja**, jos on olemassa positiiviset reaaliluvut  C ja D, joilla yhtälö
:C\|X\|_1\leq\|X\|_2\leq D\|X\|_1
toteutuu kaikilla lineaariavaruuden V vektoreilla X.

## Lähteet

## Kirjallisuutta
*
Normi

**Normi** ( 'kulmamitta, ohje, sääntö') tarkoittaa mm. seuraavia asioita:

* matemaattinen normi, itseisarvon yleistävä funktio, matematiikan käsite
* eettinen tai filosofinen normi, sääntö tai ohje, etiikan ja filosofian käsite
* sosiologinen normi, yhteisön jäseniä ohjaava vuorovaikutuksen muoto, sosiologian käsite
* sosiaalinen normi, jonkin yhteisön hyväksymä käyttäytymissääntö
* normi, jonkin yhteisön jäseniä sitova toimintaohje
* normi, jonkin yhteisön keskimääräinen moraalikäsitys
* normi, jonkin yhteisön yleisimpien perinteiden kokonaisuus
* normi, jonkin yhteisön käskyt, kiellot, luvat, velvollisuudet ja lait
* normi, pelisäännöt
* normi eli standardi, määritelmä siitä, miten jokin asia tulisi tehdä
* normi, sovittu työtavoite tai vastaava ("täyttää norminsa")
* A. B. Normi, oik. *Antti W. Heikkinen* (1901–1947), suomalainen kirjailija.

Usein sana *normi* voidaan korvata esimerkiksi sanalla sääntö, ohje, malli tai esikuva. Eettisen tai sosiaalisen normin suomennokseksi on myös ehdotettu sanaa *mitta*.

## Katso myös

* Normaali
Mulviuksen sillan taistelu

**Mulviuksen sillan taistelu** (joskus myös **Milviuksen sillan taistelu**) oli 28. lokakuuta 312 käyty taistelu, jossa Konstantinus Suuri löi vastustajansa Maxentiuksen ja hänestä tuli Rooman valtakunnan länsiosan ainoa hallitsija.  

## Taistelua edeltäneet tapahtumat
Konstantinus marssi Galliasta Roomaa kohti. Maxentius kohtasi hänet Tiber-joen ylittävän Mulviuksen sillan kohdalla. Kun Konstantinus pääsi perille hän huomasi, että vastustajalla oli paljon enemmän joukkoja kun hänellä. 

Armeijat valmistautuivat lokakuun 27. päivän iltana taisteluun. Kerrotaan, että Konstantinus näki tällöin taivaalla näyn: kreikkalaiset kirjaimet X ja P, kaksi ensimmäistä kirjainta sanasta Kristus. Samalla hän myös näki tai kuuli kreikankielisen lauseen *Εν Τουτω Νικα* (*en touto nika*), joka tunnetaan yleensä latinankielisessä muodossa *[[In hoc signo vinces]]* (”Tässä merkissä voitat”). Konstantinuksen sanotaan määränneen, että sotilaat maalaisivat kilpiinsä kirjaimet X ja P (Kristus-monogrammi).

## Taistelu
Seuraavana päivänä taistelu alkoi ja Konstantinus sai lyötyä Maxentiuksen joukot takaisin Tiber-jokea kohti. Maxentius päätti perääntyä ja ryhmittyä uudelleen Rooman edustalla, mutta hänen armeijansa ei pystynyt perääntymään joen yli. Suurin osa hänen joukoistaan jäi mottiin ja heidät otettiin vangiksi tai tapettiin. Maxentius itse oli kuolleiden joukossa.

Konstantinus marssi Roomaan jossa häntä juhlittiin lännen augustuksena.

## Mulviuksen silta ja kristinusko

Mulviuksen sillan taistelu on ollut merkittävässä osassa kristillisessä historiankirjoituksessa. Tästä syystä tapahtumien todellinen kulku on peittynyt erilaisten tarkoitushakuisten tarinoiden alle. Kyseisen taistelun jälkeen alkoi Konstantinus Suuren aloittama tapahtumasarja, jossa kristittyjen vainot lopetettiin, ja lopulta kristinuskosta tuli valtionuskonto Rooman valtakunnassa. Konstantinus Suuri kastettiin kristityksi kuolinvuoteellaan.

## Lähteet

## Aiheesta muualla
Unensieppaaja

**Unensieppaaja** (engl. *Dreamcatcher*) Stephen Kingin vuonna 2001 julkaistu romaani. Se kertoo neljästä toisiaan henkitasolla yhdistävästä ystävyksestä, jotka päätyvät taisteluun virusperäisiä ulkoavaruuden voimia vastaan.

King kirjoitti kirjan toipuessaan vuoden 1999 tapaturmasta, jossa hän joutui auton tönäisemäksi. Rolling Stone -lehdelle vuonna 2014 antamassa haastattelussa King myönsi että jälkikäteen uudelleen luettuaan hän ei pitänyt *Unensieppaajasta* ja myönsi kirjoittaneensa kirjan oksikodonin vaikutuksen alaisena kipujensa lieventämiseksi. King suunnitteli alkujaan teoksen nimeksi *Cancer* (suomeksi "syöpä"), mutta lopulta muutti lopullisen nimen hänen vaimonsa Tabithan vastustettuaan alkuperäistä nimeä.

## Juoni

Derryn kaupungissa astustavat neljä kaverusta, Gary "Jonesy" Jones, Pete Moore, Joe "Beaver" Clarendon ja Henry Devlin pelastavat downsyndroomaisen pojan, Douglas "Duddits" Cavellin kiusaajien kynsistä. Douglasista tulee nelikon ystävä ja yhtäkkiä he alkavat kokea Douglasin yliluonnollisia kykyjä, muun muassa telepatiaa, yhteisiä unia ja kyvyn nähdä "psyykkinen jälki", joka jää ihmisen liikkumisesta.

Jonesy, Pete, Henry ja Beaver menevät heidän vuosittaiselle metsästysretkelleen "Hole-in-the-Wall" nimiseen mökkiin, joka sijaitsee Jeffersonin alueella. Siellä he tietäättään jäävät alienien hyökkäyksen ja mielipuolisen armeijan everstin Abraham Kurtzin saartoon. Kun Pete ja Henry lähtevät mökistä hakemaan tarvikkeita, Beaver ja Jonesy kohtaavat hourailevan miehen, joka puhuu sekavasti valoista taivaalla. Mies saapuu huonovointisena mökkiin ja kuolee vessanpöntölle. Ystävysten yllätykseksi alienimainen loinen syö tiensä ulos miehen ruumiista ja tappaa Beaverin. Samaan aikaan Jonesy hengittää huomaamattaan punaisen sienieliön iittiöitä, jota loinen on levittänyt ympäri mökkiä, ja silloin muukalaisentiteetti ("herra Gray") ottaa hänen mielensä hallintaansa.

Kun Henry ja Pete palaavat reissultaan, he kohtaavat sekavan oloisen naisen, joka on myös loisen tartuttama. Tästä tietämättöminä he poimivat naisen kyytiin ja hetken päästä kolaroivat autonsa. Henry aikoo jatkaa matkaa jalan, jättäen Peten naisen kanssa kahden. Silloin hän tajuaa telepaattisen yhteydensä avulla, että Beaver on kuollut, Pete on pulassa ja Jonesy on herra Grayn hallinnassa. Herra Gray yrittää Jonesyn kehon avulla lähteä alueelta, aikeenaan levittää tartuntaa kaikkialle. Muukalaisten ensimmäiset ovat epäonnistuneet aina 1940-luvulta (Roswellin tapauksesta) lähtien, ja Yhdysvaltojen armeija on piilottanut totuuden.

Henryn – joka on nyt karanteeniin laitettu vanki – täytyy vakuuttaa armeija ja laittamaan heidät jahtamaan Jonesya/herra Greytä ennen kuin on liian myöhäistä. Jonesy itse, joka on mielensä vanki, yrittää myös auttaa. He molemmat ovat vakuuttuneita, että Douglas voi olla avain ihmiskunnan pelastamiseen.

## Elokuva
Unensieppaaja-kirjan pohjalta on tehty myös elokuva. Elokuva ilmestyi maaliskuussa 2003, ja sen ohjasi Lawrence Kasdan. Pääosia elokuvassa esittivät Morgan Freeman, Thomas Jane ja Donnie Wahlberg.

## Lähteet
Jääkausijaksot

**Jääkausijaksot**  ovat pitkiä ajanjaksoja, joiden aikana maapallolla vallitsee jääkausia ja niiden välisiä lauhoja interglasiaaleja. Yksi jääkausijakso kestää tavallisesti kymmeniä miljoonia vuosia. Nykyisin eletään kvartäärikauden jääkausiaikaa. Jääkausijaksojen välissä on pitkiä lämpimiä kausia, jolloin jäätiköt ovat sulaneet. Muulloin kuin jääkausijaksoina ei Maapallolla ole ollut jäätiköitä napaseuduillakaan.

Jääkausijakson aikana Maan ilmasto muuttuu lämmintä kautta vyöhykkeisemmäksi, eli napojen ja päiväntasaajan välinen lämpötilaero kasvaa. Kylmät alueet leviävät navoilla laajemmalle. Usein myös vuodenaikavaihtelut kasvavat ja ilmasto kuivuu.

## Suuret jääkausijaksot
Laaja jäätiköityminen on verrattain harvinainen tapahtuma maapallon historiassa. Suurimman osan ajasta maapallon lämpötilat ovat olleet 8–15 °C lämpimämpiä kuin nyt. Jäätiköitä on ollut vain 15–20 %:lla maapallon olemassaoloajasta.

Suuria jääkausijaksoja tunnetaan viisi. Suomen kielessä niistä uusinta kutsutaan jääkausiajaksi, muita pelkiksi jääkausiksi, vaikka niidenkin ilmasto oli samalla tavalla vaihtelevaa kuin nykyisen jääkausiajan.

* Huron-jääkausi 2,4–2,1 miljardia vuotta sitten.
* Kryogeenikauden jääkausi 850–635 miljoonaa vuotta sitten.
* Andien–Saharan jääkausi 460–430 miljoonaa vuotta sitten.
* Kivihiili-permin jääkausi 360–260 miljoonaa vuotta sitten.
* Kvartäärinen jääkausijakso eli jääkausiaika, alkoi 2,6 miljoonaa vuotta sitten ja jatkuu edelleen.

## Jääkausijaksojen aiheuttajat

Maan jääkausijaksojen pääasiallinen syy ovat mannerliikunnot. Jääkausijaksolle otollista on, kun mantereet liikkuvat lähelle napaseutuja. Mannerliikunnot myös nostattavat Maata viilentäviä ylänköalueita ja aiheuttavat merivirtojen muutoksia. Jääkausijakso alkaa, kun tämän lisäksi sademäärät ovat riittävät ja lunta alkaa kasaantua.

Jotkin jääkausijaksot ovat saattaneet johtua Maan ilmakehän kasvihuonekaasujen, muun muassa metaanin tai hiilidioksidin vähenemisestä. Vuoristojen synty tropiikissa on viilentänyt Maata siitä syystä, että tropiikissa vuoret rapautuvat nopeasti, ja rapautuminen sitoo paljon kasvihuonekaasu hiilidioksidia.

## Lähteet
*

### Viitteet

## Aiheesta muualla
* Volcano location could be greenhouse-icehouse key  Rice University News & Media 8.2.2013
*Isabel Montañez and G.S. Soreghan (2006)Earth’s Fickle Climate: Lessons Learned From Deep-Time Ice Ages Geotimes March 2006.
Uhanalainen kieli

**Uhanalainen kieli** on kieli, jonka puhujat eivät enää käytä sitä lainkaan tai käyttävät sitä yhä harvemmissa sosiaalisissa tilanteissa tai joka ei siirry seuraavalle sukupolvelle. Noin 97 prosenttia maailman ihmisistä puhuu vain noin neljää prosenttia maailman kielistä eli noin kolme prosenttia maailman ihmistä puhuu noin 96 prosenttia maailman kielistä. Unescon arvion mukaan vuoteen 2100 mennessä jopa 90 prosenttia olemassa olevista kielistä saattaa olla korvautunut jollain valtakielellä. Ethnologue luokittelee 473 kieltä uhanalaisiksi.

Esimerkiksi monista Pohjois-Amerikan alkuperäiskielistä tuli uhanalaisia 1800- ja 1900-luvuilla, kun silloinen kielipolitiikka yritti estää tai jopa kieltää niiden käytön.

Kuolleella kielellä ei enää ole puhujia.

## Uhanalaisen kielen määritteleminen

Unesco käyttää kielten uhanalaisuuden määrittelyssä kuutta ehtoa tai määritelmää:
# kielen siirtyminen sukupolvelta toiselle
# kielen puhujien lukumäärä
# kielen puhujien osuus kokonaisväestöstä
# kielen käyttö olemassa olevissa kielenkäyttötilanteissa
# kielen suhtautuminen uusiin medioihin ja kielenkäyttötilanteisiin
# olemassa oleva kielenopetusmateriaali.

Kieltä on arvioitava kaikkien kuuden ehdon tai määritelmän perusteella. Menestyminen yhdessä kategoriassa ei ole riittävä tae kielen säilymisestä.

Esimerkiksi ainu on uhanalainen kieli Japanissa, sillä sitä puhuu vain 300 ihmistä, joista vain noin 15 käyttää kieltä aktiivisesti, ja vain muutama uuden sukupolven edustaja oppii sen. Kieli voidaan määritellä uhanalaiseksi myös, jos sillä on sata puhujaa, mutta kaikki sen puhujat ovat yli 90-vuotiaita ja kieltä ei opeteta uudelle sukupolvelle.

Joillakin kielillä saattaa olla kymmeniätuhansia puhujia, mutta ne voidaan määritellä uhanalaisiksi, koska puhujaväestön lapset eivät enää opettele kieltä, tai puhujat ovat vaihtamaisillaan käyttökieleksensä kansallisen kielen korvaamaan paikalliset kielet.

Sadan puhujan kieli taas voidaan katsoa hyvinkin eläväiseksi, jos se on jonkin yhteisön ensisijainen kieli, ja jos se on ensimmäinen, jopa ainoa, kieli kyseisen yhteisön lapsille.

### Unescon kielten uhanalaisuustasot
Unescon kirja "*Atlas of the World's Languages in Danger"* käyttää seuraavia kuutta tasoa määrittelemään kielen uhanalaisuutta.

Varsinaisesti uhanalaisiksi kieliksi luetellaan neljään keskimmäiseen luokkaan kuuluvat kielet.

## Esimerkkejä uhanalaisista kielistä

* liivi
* saamelaiskielet
* udmurtti
* mantšu
* fääri
* Suurin osa Pohjois-Amerikan alkuperäiskielistä on uhanalaisia, ellei jo kuolleita. Poikkeuksia ovat esimerkiksi navajo ja cherokee.

## Katso myös

* Kielen elvytys
* Kielipolitiikka
* Luettelo uhanalaisista kielistä

## Lähteet

## Aiheesta muualla

*Ethnologuen luettelo uhanalaisista kielistä
Pakettikytkentä

**Pakettikytkentä** on tiedonsiirtomenetelmä, jossa data jaetaan paketeiksi tiedonsiirtoa varten. Pakettikytkentäinen tiedonsiirto on luonteeltaan yhteydetöntä, eikä verkosta varata päästä-päähän yhteyttä (reittiä) tai siirtokapasiteettia tiedon siirtoa varten. Erona piirikytkentään on, että kiinteää lähettäjän ja vastaanottajan välistä yhteyttä ei varata, vaan verkon laitteet välittävät paketit otsikkokentässä olevan osoitteen perusteella käytettävän verkon yli. Näin peräkkäiset paketit saattavat siirtyä eri reittejä pitkin ja jopa järjestystä vaihtaen. Pakettikytkentäisille verkoille on luonteenomaista pakettien monistuminen ja katoaminen eri tyyppisissä verkon vika- ja ruuhkatilanteissa.

## Sovelluksia
Tunnetuin pakettikytkennän sovellus on Internetin perustana toimiva IP-protokolla. Mobiiliverkoissa käytettävistä pakettikytkentäsovelluksista yleisin lienee GPRS. Pakettidatan käyttäminen mobiiliyhteyksissä tekee erilaisista reaaliaikaisista datapalveluista käyttäjille edullisempia, sillä pakettidatan käytöstä veloitetaan yleensä siirretyn tiedon määrän mukaan eikä yhteysajan mukaan, kuten piirikytkentäisissä datayhteyksistä.

## Historia
Leonard Kleinrock kehitti pakettikytkentäisen verkon matemaattisen teorian.
Paul Baranin artikkelit julkaistiin vuosien 1960 ja 1962 välillä sekä kirjassa *On Distributed Communications* vuonna 1964.

Varhaisia kehitysaskeleita oli Thomas Marrillin ja Lawrence Robertsin työ Q-32 ja TX-2 tietokoneiden linkittämiseksi toisiinsa pakettikytkennällä.

Varhaisia pakettikytkentäisiä verkkoja olivat ARPANET, Cyclades ja NPL-verkko. Termin "paketti" alkujaan esitti Donald Davies, joka työskenteli NPL-verkon parissa.

## Lähteet
Tuomari (täsmennyssivu)

**Tuomari** voi tarkoittaa ainakin seuraavia asioita:

*tuomari, tuomioistuimen jäsen
*varatuomari
*tuomari ratkaisijana tai arvostelijana jossain kilpailussa, esimerkiksi:
**erotuomari urheilussa
**ulkomuototuomari koiranäyttelyssä
*tuomarit, Raamatun Tuomarien kirjassa mainittuja muinaisten israelilaisten johtajia
*Tuomari, Marvel-kustantamon sarjakuvahahmo 
* *[[Tuomari (elokuva)|Tuomari]]*, Marvelin Tuomari-sarjakuvahahmoon perustuva elokuva vuodelta 2004
*"Tuomari", Ne Luumäet -yhtyeen kappale

### Sukunimenä
*Paavo Tuomari (1907–2005), suomalainen toimittaja ja järjestöjohtaja
*Riikka Tuomari (1948–1992), suomalainen animaattori ja lastenkirjojen kuvittaja, Paavo Tuomarin tytär

### Taiteilijanimenä
*Tuomari Nurmio, oik. *Hannu Nurmio* (s. 1950), suomalainen rockmuusikko
Hume

**Hume** voi tarkoittaa:

## Paikkoja
*Hume, kaupunki Australiassa
*Hume, kylä Yhdysvaltojen Illinois'ssa
*Hume, järvi Yhdysvaltojen Kaliforniassa
*Hume, kylä Yhdysvaltojen Missourissa
*Hume, kaupunki Yhdysvaltojen New Yorkissa

## Henkilöitä
;Sukunimi
*Allan Octavian Hume (1829–1912), englantilainen poliitikko
*David Hume (1711–1776), skotlantilainen filosofi
*Hamilton Hume (1797–1873), australialainen tutkimusmatkailija
*John Hume (1937–2020), pohjoisirlantilainen poliitikko ja vuoden 1998 Nobelin rauhanpalkinnon saaja

;Etunimi
*Hume Cronyn (1911–2003), kanadalainen näyttelijä
Cable

**Cable** (**Nathan Summers**) on Rob Liefeldin luoma Marvel Comicsin sarjakuvahahmo. Nathan Summersin ensiesiintyminen omana itsenään oli *Uncanny X-Men* -lehden numerossa 201 vuonna 1986 ja Cablena hahmo nähtiin ensimmäisen kerran *The New Mutants* -lehden numerossa 87 vuonna 1990.

## Hahmon fiktiivinen historia
Cable on Ryhmä-X:n Kykloopin ja Madeline Pryorin poika, johon Tuho tartutti tekno-orgaanisen viruksen. Kykloopin oli annettava poika tulevaisuudesta tulleen Askaniksi itseään kutsuvan naisen mukaan, joka sanoi voivansa pysäyttää viruksen tulevaisuudessa. Cable varttui tulevaisuudessa ja oppi pitämään tekno-orgaanisen viruksen aloillaan telekineettisillä voimillaan. Cable oli myös telepaatikko, mutta tekno-orgaanisen viruksen hallitseminen vei suuren osan hänen voimistaan. Tämän takia hän ei voinut käyttää täyttä potentiaaliaan.

Aikuisiässä Cable matkusti takaisin tähän aikaan aluksensa Graymalkinin avulla pysäyttääkseen Tuhon ja estääkseen oman tulevaisuutensa, jossa Tuho hallitsisi maailmaa. Graymalkin tuhoutui myöhemmin osittain, ja osan otti haltuunsa Magneto luodessaan Avalonin. Graymalkinin "tekoäly" oli mystinen olento, jota Cable kutsui Professoriksi. Tämä loi myöhemmin itselleen ruumiin Graymalkinin osista, kun selvisi, että Professori aiheutti Cablen tekno-orgaanisen viruksen villiintymisen. Viimeksi mainitun vuoksi X-Voima auttoi Professoria luomaan itselleen aluksen Graymalkinin jäänteistä, ja Professori lähti Maasta.

Myöhemmässä vaiheessa Cable onnistui poistamaan tekno-orgaanisen viruksen itsestään, ja hänestä tuli erittäin voimakas telekineetikko ja telepaatikko. Voimiensa kasvettua hänestä tuli äärettömän voimakas, ja hän rakensi oman keinotekoisen leijuvan saaren Graymalkinin osista. Tästä syntyi maailmanlaajuinen konflikti hallitusten huolestuessa Cablen puuhista. 

Lopulta Hopeasurffari poisti Cablelta voimat kokonaan. Cable olisi kuollut, ellei häneen olisi istutettu uudestaan tekno-orgaanista olentoa, jonka avulla palannut virus saatiin hallintaan. Hän kuitenkin menetti lähes kaikki voimansa. Cable on sittemmin korvannut voimansa teknologialla, joka simuloi telekinesiaa, sekä hankkinut saarelleen laitteiston, jolla voi seurata kaikkea maailman datavirtaa Black Box -nimisen mutantin avulla.

## Muissa medioissa
### Televisio
Cable esiintyi *[[X-Men (vuoden 1992 animaatiosarja)|X-Men]]* -animaatiosarjan jakoissa "Slave Island", "The Cure", "Time Fugitives" osat 1 ja 2, sekä "Beyond Good and Evil" osat 1–4. Cablen ääninäyttelijänä sarjassa oli Lawrence Bayne. Tällä versiolla Cablessa on tuttu mekaaninen käsivarsi, mutta sen sanotaankin olevan bioninen rakennelma possessed, eikä tekno-orgaaninen virus kuten sarjakuvissa. Hänellä ei näytetä lainkaan telepaattisi kykyjä, vaikka hän käyttää telekinesiaa yhdessä jaksossa. Hänen kuvaillaan myös tulevan vuodesta 3999, missä hän johtaa armeijaa epätoivoisessa taistelussa Tuhoa vastaan.

### Elokuvat
Josh Brolin valittiin alun perin näyttelemään Nathan Summersia / Cablea neljässä ''X-Men'' -elokuvasarjan elokuvassa. Hahmon ainoksi esiintymiseksi jäi lopulta vuoden 2018 elokuva *[[Deadpool 2]]*.

## Lähteet
Cool jazz

**Cool jazz** on jazzia, joka on hillittyä ja ottaa vaikutteita klassisesta musiikista. Cool jazz kehittyi suoraan 1940-luvun lopun ja 1950-luvun alun bebopista. Se yhdisti bebopia tiettyjen swingmusiikin aspektien kanssa, joita ei ollut aiemmin huomioitu. Koska eräät merkittävimmät tyylilajin kehittäjistä olivat Los Angelesista, tyylilaji sai lempinimekseen ”West Coast -jazz”.

1950-luvun loppuun mennessä Yhdysvaltain itärannikon hard bop oli tullut cool jazzia suositummaksi, mutta cool jazzin suurimmilla artisteilla oli silti pitkät ja tuotteliaat urat. Cool jazzin suurimpia artisteja olivat Lester Young, Miles Davis, Gerry Mulligan, Stan Getz, Shorty Rogers sekä Howard Rumsey, Lighthouse All-Stars -yhtyeen johtaja.

Cool jazzista kehittyneitä tyylilajeja ovat muun muassa modaalinen jazz sekä bossa nova.

## Cool jazz -artisteja

Lester-Young-LIFE-1944.jpg|Lester Young vuonna 1944
Miles Davis by Palumbo.jpg|Miles Davis vuonna 1955
Gerry Mulligan (1980s portrait by William P. Gottlieb).jpg|Gerry Mulligan 1980-luvulla
Stan Getz, tenor saxophonist at Kastrup Airport CPH, Copenhagen.jpg|Stan Getz vuonna 1958


## Lähteet
Mil Mi-1

**Mil Mi-1** () on kevyt neuvostoliittolainen helikopteri, jonka suunnitteli Mihail Mil. Prototyypin GM-1 ensilento tapahtui 20. syyskuuta 1948. 

Mi-1-kopterin tuotanto alkoi 8. heinäkuuta 1951 ja jatkui vuoteen 1964. Puolassa helikopteria rakennettiin lisenssiversiona SM-1. Näiden maiden tuotanto oli 2&nbsp;500 – 3&nbsp;000 helikopteria.

## Käyttö eri maissa
Helikopteria käyttivät Afganistan, Albania, Algeria, Bulgaria, Kiina, Kuuba, Tšekkoslovakia, Saksan demokraattinen tasavalta, Egypti, Suomi, Unkari, Irak, Mongolia, Korean demokraattinen kansantasavalta, Puola, Romania, Neuvostoliitto ja Syyria.

## Käyttö Suomessa
Suomen ilmavoimat käytti neljää Mi-1-helikopteria tiedustelu-, yhteys- ja pelastushelikopterina vuosina 1961&ndash;1967. Niiden tunnukset olivat HK-1, HK-2, HK-3 ja HK-4, jotka olivat kaikki puolalaista valmistetta, tyyppejä SM-1/600 SZ ja SM-1/600 W. Ensimmäinen kopteri oli Neuvostoliiton lahja presidentti Urho Kekkosen 60-vuotisjuhlaan. Ne koottiin Ilmavoimien varikon halleilla Tampereella 11. tammikuuta–11. maaliskuuta 1961 kolmen neuvostoliittolaisen insinöörin opastuksella. Koneiden kohtalot:
* HK-1 Suomen ilmailumuseossa Vantaalla
* HK-2 Keski-Suomen ilmailumuseossa Tikkakoskella
* HK-3 romutettu
* HK-4 romutettu

## Lähteet

## Aiheesta muualla
* http://www.aviation.ru/Mi/#1
Suppa

**Suppa** eli **harjuhauta** tai **harjukuoppa** on jääkauden sulamisvaiheen aikana syntyneille harjualueille muodostunut usein varsin pyöreä painanne. Se syntyi, kun jäätikköjokien kuljettaman soran ja hiekan sisään hautautuneet jäätikön reunasta irronneet suuret jäälohkareet sulavat myöhemmin pois, ja jäälohkareen ympärillä oleva maa-aines romahtaa jyrkkäreunaiseksi kuopaksi.

Supat voivat olla kymmeniä metrejä syviä ja hyvinkin leveitä. Syvin mitattu suppa Suomessa sijaitsee Janakkalassa Kalpalinnassa, jossa korkeusero Inkolinnan ja sen viereisen supan välillä on 74 metriä. Supan teoreettinen maksimisyvyys Suomessa on 80 metriä. Se johtuu muinaisen merenpinnan syvyydestä ja jäätikön reunan halkeamien pituudesta. Valkeakosken Sääksmäen Linnavuoren suppa on juuri tällainen. Supan pohja voi olla syvemmällä kuin pohjaveden pinta, jolloin suppaan suotuu pohjan läpi näkyviin pohjavettä. Monien harjujaksojen tai harjualueiden vieressä tai keskellä sijaitseekin tällaisia suppajärviä. Pohjaveden läheisyys voi myös aiheuttaa pohja-alueen soistumista.

Supan mikroilmasto on mielenkiintoinen, sillä lämpötila laskee supan pohjalle mentäessä jopa useita asteita, koska viileämpi ilma valuu sen pohjalle. Ilmiön voi havaita muun muassa keväisin: kun muut alueet ovat jo vapautuneet lumesta, voi supan pohjalla olla vielä lunta ja jäätä. Lämpötilan lasku ilmenee myös supan rinteen kasvillisuudessa, jolloin lämpöä vaativat kasvit esiintyvät ylärinteillä mutta ne puuttuvat supan pohjalta.

## Muita nimityksiä
Supasta käytetään myös nimityksiä ukonhauta , harjuhauta , harjukuoppa , harjusuppa, harjujärvi ja lukko , vati , kaivo , onsi  tai romppu .

## Lähteet
* 
* Pazynych V. Ukraine (EN, Draft). The temporal and space relations between the Polissia kettle lakes, parabolic dunes and their analogues in North America. Lähteen verkkoversio.

### Viitteet

## Aiheesta muualla
Luettelo Espanjan itsehallintoalueista pinta-alan mukaan

Tämä on luettelo Espanjan itsehallintoalueista järjestettynä **[[pinta-ala]]n** mukaan.

## Katso myös
*Luettelo Espanjan itsehallintoalueista väkiluvun mukaan
*Luettelo Espanjan maakunnista pinta-alan mukaan
*Luettelo Espanjan maakunnista väkiluvun mukaan

## Lähteet
Messier 21

**Messier 21** on Messierin luettelon 21. kohde. Se on avoin tähtijoukko jousimiehen tähdistössä. Joukko sijaitsee hyvin lähellä Trifidsumua, Messierin luettelon kohdetta 20. 

Joukossa on 57 tähteä, joista kirkkaimmat ovat spektriluokan B0 jättiläisiä.

Avoimen joukon löysi Charles Messier, joka lisäsi sen luetteloonsa 5. kesäkuuta 1764.

## Katso myös
* Messierin luettelo
* New General Catalogue

## Lähteet

## Aiheesta muualla

* 
* 
*
Kaikkeuden kivi

**Kaikkeuden kivi** on Margaret Weisin ja Tracy Hickmanin kirjoittama fantasiatrilogia. Sen tapahtumat sijoittuvat Larry Elmoren kehittämään Sovereign Stone -roolipelimaailmaan. Kaikkeuden kiven on suomeksi julkaissut Otava.

## Sarjan osat
* Pimeyden kaivo, Suom. Tero Kuittinen, Otava. 2002. (alkuteos *Well of Darkness* on julkaistu 2000)
* Kadonneen vartijat, Suom. Tero Kuittinen, Otava, 2003. (alkuteos *Guardians of the Lost* on julkaistu 2001)
* Matka tyhjiöön, Suom. Tero Kuittinen, Otava, 2005. (alkuteos *Journey into the Void* on julkaistu 2003)

## Aiheesta muualla
* Vesa Sisättö: Kliseinen fantasiatiiliskivi. Helsingin sanomat 8.4.2003.
Douglas Aircraft Company

**Douglas Aircraft Company** oli Donald Douglasin vuonna 1921 perustama lentokonevalmistaja. Toisen maailmansodan jälkeen yhtiö oli suurin lentokonevalmistaja Yhdysvalloissa. Yhtiöllä oli kolme tehdasta Kaliforniassa.

Alkuvuosina yhtiö ajautui talousvaikeuksiin useita kertoja, ja Donald Douglas jatkoi sen toimintaa ansaittuaan tarvittavan rahoituksen muun muassa kiinteistömyynnillä.

McDonnell-yhtiö osti Douglasin vuonna 1967, josta syntyi McDonnell Douglas -yhtiö. 1990-luvulla kylmän sodan loputtua Boeing osti McDonnell Douglasin osakseen.

## Siviilikoneet

  

Douglasin legendaarisin tuote lienee Douglas DC-3 -kuljetuskone. Lyhenne DC tulee sanoista , Douglasin kaupallinen.

DC-siviilikoneperheeseen kuuluu:
* Douglas DC-1 (1933)
* Douglas DC-2 (1934)
* Douglas DC-3 (1935)
* Douglas DC-4 (1939)
* Douglas DC-5 (1939)
* Douglas DC-6 (1946)
* Douglas DC-7 (1953)
* Douglas DC-8 (1958)
* Douglas DC-9 (1965)
* Douglas DC-10 (1970)

Nelimoottorisen DC-8-koneen suunnittelu oli yhtiölle niin kallis hanke, että McDonnell-yhtiö valtasi rahoitusvaikeuksiin joutuneen yhtiön. Tästä syntyi McDonnell Douglas -yhtiö. Tämän jälkeen DC-9-variaatiot saivat tyyppitunnuksen MD-80 ja niin edelleen.

## Sotilaskoneet

Douglas oli 1950-luvulle asti Grummanin ohella Yhdysvaltain laivaston tärkein taistelulentokoneiden valmistajia. Sen koneista kuuluisia ovat esimerkiksi Ed Heinemannin suunnittelemat A-1 Skyraider ja A-4 Skyhawk.

Koneet
*DT-1 (1921)
*O-2 (1924)
*C-1 (1925)
*M-1 (1925)
*T2D (1927)
*BT-1/BT-2 (1930)
*Dolphin (1930)
*O-31 (1930)
*B-7/O-35 (1931)
*XT3D (1931)
*O-43 (1934)
*B-18 Bolo (1935), aikansa yritys strategiseksi pommikoneeksi
*TBD Devastator (1935)
*YOA-5 (1935)
*O-46 (1936)
*Douglas DB-7 Boston / A-20 Havoc (1938)
*SBD Dauntless (1938)
*DC-4E  (1938)
*B-23 Dragon (1939)
*Douglas XB-19  (1941)
*A-26 Invader (1942)
*BTD Destroyer (1943)
*XA-42/XB-42 (1944)
*A-1 Skyraider (1945)
*C-74 Globemaster (1945)
*XB-43 (1946)
*D-558-1 Skystreak (1947)
*D-558-2 Skyrocket (1948)
*F3D Skyknight (1948)
*C-124 Globemaster II (1949)
*A2D Skyshark (1950)
*F4D Skyray (1951)
*A-3 Skywarrior (1952)
*Douglas X-3 Stiletto (1952) oli eräs suuren nopeuden koekoneita 1950-luvulla, joka epäonnistui.
*A-4 Skyhawk (1954)
*B-66 Destroyer (1954)
*F5D Skylancer (1956)
*C-133 Cargomaster (1956)
*F6D Missileer (1958)

## Ohjukset ja raketit

* Roc I
* AIM-7 Sparrow (1948)
* AIR-2 Genie (1956)
* MIM-3 Nike Ajax (1959)
* LIM-49/XLIM-49A Nike Zeus-ohjus 
* MIM-14 Nike-Hercules
* MGR-1 Honest John
* Thor-ohjus (SM-75/PGM-17) ja siitä kehitetty Delta-kantoraketti
* Saturn S-IVB -rakettivaihe

## Lähteet
Geta (Rooman keisari)

**Publius Septimius Geta** (7. maaliskuuta tai 27. toukokuuta 189 – joulukuu 211) oli Rooman keisari vuonna 211. Hän ja hänen veljensä Caracalla olivat aluksi vuodesta 209 kanssahallitsijoina (*caesar*) isänsä keisari Septimius Severuksen käyttäessä todellista valtaa. Veljesten välit olivat kireät, koska he kilpailivat vallasta eivätkä luottaneet toisiinsa. Caracalla oli jo osoittanut väkivaltaisuutensa tappamalla appensa. 

Isän kuoltua 211 Britannian sotaretkellä Caracalla päätti viipymättä lopettaa Getan päivät. Kun ensimmäinen yritys ei onnistunut, Caracalla yritti joulukuussa 211 toistamiseen poikien äidin asunnossa, tällä kertaa paremmalla menestyksellä. Tämän jälkeen hän murhautti veljensä kannattajat (ainakin 20&nbsp;000 surmattiin) ja kirosi veljen muiston (damnatio memoriae). Kaikki todisteet Getan olemassaolosta hävitettiin, esimerkiksi Getan nimi hakattiin pois kaikista muistomerkeistä. Caracalla sai pretoriaanit hyväksymään appensa ja veljensä murhan jättiläismäisillä lahjuksilla.

## Lähteet

## Aiheesta muualla
SEPECAT Jaguar

**SEPECAT Jaguar** on englantilais-ranskalainen rynnäkkökone, jota on käyttänyt RAF ja Ranskan Armée de l'Air ja käyttää Intian ilmavoimat. Jaguar-ohjelma alkoi 1960-luvun alussa. Se korvasi RAF:n Hawker Hunterit ja Armee de l'Airin F-100 Super Sabret. Koneen 8 prototyyppiä lensivät 8. syyskuuta 1968.

SEPECAT (*Société Européenne de Production de l'Avion d'Ecole de Combat et d'Appui Tactique*-eurooppayhtiö) yhteistyön muodosti 1966 ranskalainen Bréguet (joka johti suunnittelua) ja englantilainen British Aircraft Corporation eli BAC.

## Tekniikkaa
Jaguar on yksi- tai kaksipaikkainen kaksimoottorinen rynnäkkökone, jonka lentoonlähtöpaino on noin 15 tonnia. Koneen huippunopeus on Mach 1,6. (1,1 merenpinnan tasolla). 

## Käyttö
Armee de l'Air otti 1973 käyttöönsä 160 Jaguar A-tyyppiä ja koulutukseen 40 B-tyyppistä. RAF otti 1974 käyttöönsä Jaguar GR.1 eli Jaguar S-tyyppejä ja 35 Jaguar T2 eli Jaguar B-koulukonetta.

Jaguaria käytettiin Persianlahden sodassa ja Kosovon NATO-operaatoissa. RAF korvasi Jaguarit Panavia Tornadoilla ja Eurofighter Typhooneilla huhtikuussa 2007 ja Ranska Dassault Rafalella 2005. Myös Omanin ilmavoimat luopuivat konetyypin käytöstä vuonna 2014. Konetyyppi on ollut aktiivikäytössä myös Intian ilmavoimilla.

## Lähteet

*Sharpe, Michael: *Attack and interceptor jets - 300 of the world's greatest military jet aircraft*, Grange Books, Lontoo Englanti, 2002 (s. 250–252)  (englanniksi)

## Aiheesta muualla
*http://www.netti.fi/~halle/planes/eng/jaguar.htm  
*http://www.airforce-technology.com/projects/sepecat-jaguar/
*http://www.militaryfactory.com/aircraft/detail.asp?aircraft_id=92
*http://sepecat.info/b/ 
*http://www.bharat-rakshak.com/IAF/Images/Current/Fighters/JaguarIS/  (sivusto koskee Intian ilmavoimien koneita)
Cindy Breakspeare

**Cindy Breakspeare** on jamaikalainen jazzlaulaja ja vuoden 1976 Miss Maailma. Hän on muusikko Damian Marleyn äiti.

Breakspeare syntyi Torontossa kanadalaiselle äidille ja jamaikalaiselle isälle. Hän muutti Jamaikan Kingstoniin neljävuotiaana ja pitää itseään jamaikalaisena. Hänen vanhempiensa erottua vuonna 1975 hän muutti omaan asuuntonsa ja rakastui toiseen paikalliseen kuuluisuuteen, Bob Marleyyn. Seuraavana vuonna Breakspearesta tuli Miss Maailma 1976.

Voitettuaan Miss Maailma -tittelin Breakspeare asui Lontoossa jonkin aikaa Marleyn kanssa. Jouduttuaan ammutuksi Jamaikalla Marley lähti Bahamalle. Nassaussa hän levytti kappaleen "Is This Love", joka todennäköisesti kertoo hänen ja Breakspearen suhteesta. 21. heinäkuuta 1978 Breakspeare synnytti Bobille pojan, Damian Marleyn.

Breakspeare on levyttänyt laulajana ja esiintynyt vuonna 1993 Reggae Sunsplash -konsertissa. Hän myös näytteli elokuvassa *Kla$h*. Hän on perustanut Ital Craft -nimisen rastafarilaisen käsityöliikkeen Kingstonissa.

## Lähteet
Intel 8008

**Intel 8008** oli Intelin suunnittelema ja valmistama mikroprosessori. Se esiteltiin huhtikuussa 1972. Alun perin Computer Terminal Corporation (CTC) oli tilannut Inteliltä suorittimen ohjelmoitavaan Datapoint 2200 -päätteeseen. Koska suoritin myöhästyi eikä se täyttänyt CTC:n suorituskykyvaatimuksia, Intel alkoi markkinoida sitä muille asiakkaille.

Suorittimessa oli 8-bittinen väylä, ja se tarvitsi erittäin paljon muita laitteita toimiakseen. Vaikka se suoritti hieman vähemmän käskyjä sekunnissa kuin 4-bittiset Intel 4004 ja Intel 4040, se käsitteli dataa kahdeksan bittiä kerrallaan ja kykeni käyttämään enemmän keskusmuistia, mikä teki siitä käytännössä 3 tai 4 kertaa nopeamman kuin 4-bittiset edeltäjänsä.

Suorittimen tavujärjestys oli *little endian* eli vähemmän merkityksellinen tavu oli ensin: syynä tähän oli `JUMP`-käskyn muoto yhteensopivana Datapoint 2200:n kanssa.

Suoritinta käytettiin Micral N -mikrotietokoneessa.

## Lähteet
Intel 8080

**Intel 8080** oli Intelin suunnittelema ja valmistama 8-bittinen mikroprosessori. Se julkaistiin huhtikuussa 1974, jolloin se toimi 2 megahertsin kellotaajuudella.

Intel palkkasi Masatoshi Shiman suunnittelemaan 8080:n.

8080 oli Intel 8008:n seuraaja. Se oli konekielisesti yhteensopiva 8008:n kanssa, sillä ne käyttivät samaa Computer Terminal Corporationin suunnittelemaa käskykantaa. 8080:ssa oli 16-bittinen osoiteväylä ja 8-bittinen dataväylä, joten sillä pystyttiin osoittamaan 64 kilotavun muistiavaruutta. Siinä oli seitsemän 8-bittistä rekisteriä (niistä kuusi voitiin yhdistää kolmeksi 16-bittiseksi rekisteriksi), 16-bittinen pino-osoitinrekisteri ja 16-bittinen ohjelmalaskuri. 8080:ssa oli 256 I/O-porttia.

8080:aa käytettiin useissa tietokoneissa. Niissä oli usein käytössä CP/M-käyttöjärjestelmä. 8080:n seuraaja oli yhteensopiva, mutta elektronisesti elegantimpi Intel 8085. Suosittu 8080-klooni on Zilog Z80, joka oli suosituimpia 8-bittisten mikrotietokoneiden suorittimia.

## Konekieli

Intel 8080:ssa on seitsemän rekisteriä (A, B, C, D, E, H, L). A-rekisteri on yleiskäyttöinen akku-rekisteri. Muut kuusi rekisteriä voivat toimia joko kahdeksanbittisinä, tai ne voivat muodostaa 16-bittisen rekisteriparin (BC, DE, HL). Lisäksi suoritin sisältää liput (ohjelman tilasanan), jotka riippuvat laskutoimitusten ja loogisten operaatioiden tuloksista.
Pseudorekisteri M viittaa HL-rekisterin sisältämän muistiosoitteen sisältöön.

Kaikki konekielikäskyt ovat yksitavuisia, ja niitä voi seurata 1 tai 2 tavua dataa, joka voi sisältää operandin, muistiosoitteen tai I/O-portin numeron.

Kaikki operaatiot joilla on kaksi operandia voidaan suorittaa vain akku-rekisterille. Yhteenlaskuja ja vähennyslaskuja voidaan suorittaa kaikille rekisterille ja HL-rekisterin osoittamalle muistin tavulle.
Arvoja voi kopioida 8-bittisten rekisterien välillä ja HL-rekisterin osoittaman muistin välillä.

16-bittisistä operaatioista ovat mahdollisia arvon lataus rekisteriin, lisäys tai vähennys yhdellä ja summaus HL-rekisteriin.

Suoritin toteuttaa 16-bittisen pino-osoittimen ja 16-bittisen ohjelmalaskurin.
Suoritin toteuttaa pinoa käyttävät aliohjelmakutsut.

Konekielen erikoisuus ovat yhden tavun mittaiset aliohjelmakutsut muistin nollasivulle RST-käskyillä. Nämä hyppäävät aliohjelmaan, joka osoite määräytyy kiinteästi käskyn mukaan. Esimerkiksi RST 0 suorittaa aliohjelman osoitteesta 00h, RTS 1 osoitteesta 008h, RTS 2 osoitteesta 10h (n &times; 8), jne.

## Lähteet
Yleispuolue

**Yleispuolueella** tarkoitetaan joko puoluetta, joka ottaa kantaa kaikkiin tai lähes kaikkiin poliittisessa päätöksenteossa ilmeneviin kysymyksiin, tai puoluetta, jonka tarkoituksena ei ole ajaa yhden ryhmän tai harvojen ryhmien etua. Termi on enemmänkin käyttötilanteensa mukaan vastakohta jollekin, kuin itsessään oleellinen käsite.
Intel 8085

**Intel 8085** oli Intelin valmistama 8-bittinen mikroprosessori. Sitä valmistettiin 1970-luvun puolivälissä. Se oli yhteensopiva edeltäjänsä Intel 8080:n kanssa, mutta tarvitsi vähemmän sitä tukevaa tekniikkaa, joten sen avulla voitiin rakentaa halvempia ja yksinkertaisempia tietokoneita.

Intel 8085 oli käytössä IBM Datamasterissa, jonka suunnittelijat törmäsivät suorittimen 64-kilotavun osoiteavaruuden rajoitukseen. Ongelman ratkaisemiseksi tietokoneeseen suunniteltiin ulkoinen muistipankkien vaihto 256 kilotavun muistin käsittelemiseksi.

Mallinimessä oleva numero "5" tulee siitä, että 8085 tarvitsi vain 5-volttisen virtalähteen, kun taas edeltäjä 8080 tarvitsi 5- ja 12-volttiset lähteet.

## Lähteet
Fausta

**Fausta** oli Rooman keisari Maximianuksen tytär. Maximianus ja Konstantinus Suuri tekivät liiton ja Fausta meni naimisiin Konstantinuksen kanssa vuonna 307.

Konstantinuksella oli ollut avioliitossa tätä ennen Minervinan kanssa ja saanut yhden pojan, Crispuksen. Konstantinuksen kanssa Fausta sai viisi lasta:
* Konstantinus II — keisari vuosina 324–337.
* Constans — keisari vuosina 337–340.
* Constantius II — keisari vuosina 337–350.
* Constantina — Konstantinuksen veljenpojan Hannibalianuksen vaimo.
* Helena — Julianus Apostatan vaimo.

Vuonna 326 Konstantinus antoi teloittaa ensin Crispuksen ja vähän myöhemmin myös Faustan. Faustan teloittamisen syy oli aviorikos. Eusebius Kesarealainen epäili jälkeenpäin, että Faustalla ja Crispuksella olisi ollut suhde.

## Lähteet
Veljekset Karhumäki

**Veljekset Karhumäki** olivat **[[Niilo Karhumäki|Niilo]]** (1902–1978), **Valto** (1905–1985) ja **Uuno** (1914–1991), syntyisin Multialta. Heidän setiään olivat muun muassa lastenkirjailija Waldemar Karhumäki ja olympiavoittaja (XI olympiadin kisat 1936 Berliini), kirjailija Urho Karhumäki. Veljesten isä oli maanviljelijä Artturi (Arttu) Karhumäki (1874–1947), joka oli maanviljelijänä ensin Multialla, sitten Saarijärvellä ja vuodesta 1917 Keljossa.

Lentäjäveljekset rakensivat Jyväskylän maalaiskunnan Keljossa 1920-luvulla neljä lentokonetta: Karhu 1, Karhu 2, Karhu 3 ja Tiira. Harrastus laajeni pian ilmailualan yritykseksi, jonka toimintaan kuuluivat 1930-luvulla lentokoulutus, yleisölennätykset, lentokoneiden korjaus ja ilmavalokuvaus sekä tilauslennot. Ilmavoimien kanssa tehdyn sopimuksen pohjalta he rakensivat Kuorevedelle lentokonetehtaan 1940.

Veljekset perustivat vuonna 1947 osakeyhtiön *Veljekset Karhumäki*, jonka toiminta päättyi Finnairin tytäryhtiönä nimellä *[[Karair]]* vuonna 1996.

## Karhumäki populaarikulttuurissa
Veljeksistä vanhin Niilo Karhumäki oli aikanaan merkittävä lentäjäsankari ja julkisuuden henkilö, joka kirjoitti lentotoimintaa eloisasti kuvaavat teokset *Karhunahas* (1959) ja *Lentopoikia* (1960). Hän vilahtaa kirjailija Pauli Hirvosen nuortenkirjan *Mikko Nuoli suihkulentäjänä* loppusivuilla tarjoamassa lentoperämiehen paikkaa päähenkilölle.

Eväjärven rannalla Hallissa, Jämsässä on Karhumäen veljesten elämäntyölle omistettu *Lentäjäveljestenaukio*.

## Katso myös
* Viri

## Lähteet
* 
* 
* 

### Viitteet

## Aiheesta muualla

* Kulttuurisampo : Veljekset Karhumäki Oy:n ilmavalokuvien kokoelma
* Lentokone joka miehelle. Keljon lentokerhon kuulumisia, Suomen Kuvalehti, 15.5.1926, nro 20, s. 12, Kansalliskirjaston digitaaliset aineistot
* Keljossakin lennetään, Suomen Kuvalehti, 21.5.1927, nro 21, s. 14, Kansalliskirjaston digitaaliset aineistot
* Keljon lentävät veljekset, Hakkapeliitta, 7.8.1934, nro 32, s. 13, Kansalliskirjaston digitaaliset aineistot
* Tarmon miehiä: 167 vuorokautta ilmassa. 52 yksityislentäjää koulutettu Suomessa. Suomalaisesta naisesta ei tule kunnon lentäjää - sanoi lentäjä V. Karhumäki. Oikean suomalaisen sisun, uutteruuden ja tarmon näyte Keljonlahden rannalla, Seura, 5.2.1936, nro 6, s. 21, Kansalliskirjaston digitaaliset aineistot
* Karhumäen veljesten lentotoiminta kantaa hedelmää, Hakkapeliitta, 1.3.1938, nro 9, s. 10, Kansalliskirjaston digitaaliset aineistot
* Karhumäen lentävät veljekset, Aamulehti, 30.7.1939, nro 201, s. 13, Kansalliskirjaston digitaaliset aineistot
SNP

**SNP** voi tarkoittaa seuraavia:

* SNP, *Scottish National Party*, Skotlannin kansallispuolue
* SNP, snippi, *single nucleotide polymorphism*, yhden emäksen monimuotoisuus, pistemutaation aiheuttama ero DNA-ketjussa
* SNP, Suomalaisen Naisen Päivät, viikonlopputapahtuma Alankomaissa
Yhden emäksen monimuotoisuus

**Yhden nukleotidin polymorfismi**, **yhden emäksen monimuotoisuus**, **SNP** eli **snippi** (, *SNP*) on populaatiossa esiintyvä pistemutaation aiheuttama ero DNA-ketjussa, geneettinen polymorfismi joka perustuu yksittäisen emäsparin vaihdokseen. Jotta tällainen muuntelu määritellään snipiksi, harvinaisemman alleelin (nukleotidin) tulee esiintyä populaatiossa vähintään yhden prosentin taajuudella. Snipit edustavat 90% ihmisyksilöiden genomien välisistä eroista ja niitä esiintyy genomissa 100—300 emäksen välein sekä introneissa että eksoneissa.

Snippien suuren määrän takia on syytä olettaa, että suurin osa niistä ei vaikuta yksilöiden elinkelpoisuuteen, vaan ne ovat pääosin neutraaleja. Joissakin tapauksissa snipit voivat kuitenkin vaikuttaa merkittävästi taipumukseen sairastua tiettyihin tauteihin tai vasteeseen lääkeaineille. Snippien analysointi on myös helpompaa kuin kokonaisten genomien analysointi ja siksi niiden tutkimus on tullut tärkeäksi lääkekehityksessä. Niitä käytetään myös DNA-profiloinnissa.

## Lähteet

## Aiheesta muualla
Risk (peli)

**Risk** on Parker Brothersin (nykyään osa Hasbroa) tuottama strategiapeli. Riskin kehitti ranskalainen elokuvaohjaaja Albert Lamorisse, joka julkaisi pelin vuonna 1957 nimellä *La Conquête du Monde* (*Maailman valloitus*) Ranskassa.

Riskiä voi pelata kahdesta kuuteen henkilöä ja sitä pelataan maailman karttaa kuvaavalla pelilaudalla. Maailma on jaettu kuuteen maanosaan, jotka puolestaan muodostuvat 42 pienemmästä alueesta. Pelaajat ohjaavat armeijoitaan ja yrittävät valloittaa alueita vastustajilta ja lopullisena tavoitteenaan suorittaa pelin alussa saama tehtävänsä. 

## Alueet
Riskissä on 42 aluetta ja 6 maanosaa. Jokaisella maanosalla on oma värinsä.

## Aiheesta muualla

*Risk tietokonepeliversiona kaikille käyttöjärjestelmille ja Windowsille
*Games journal: "Risk: The Evolution of a Game"
*Peliä julkaiseva Hasbro
* Final Conquest
* Lux Delux
Balance of Power (videopeli)

**Balance of Power** (myös nimellä **Balance Of Power: Geopolitics In The Nuclear Age**) on Chris Crawfordin kehittämä ja Mindscapen vuonna  julkaisema strategiapeli.

Pelissä johdetaan joko Yhdysvaltain tai Neuvostoliiton ulkopolitiikkaa kylmän sodan aikana. Tavoitteena on vaikuttaa pienempiin "pelinappuloina" käytettäviin valtioihin ja saada ne omalle puolelleen. Käytettävissä ovat keinot diplomatiasta aseelliseen valloittamiseen. Peli päättyy välittömästi, jos pelaajan toiminta aiheuttaa pelissä maailmanlaajuisen sodan. Tällöin pelin loppuruudussa lukee

Pelistä julkaistiin jatko-osa nimellä *”1990 edition”*, antaen ymmärtää että pelin kehittäjä tulisi julkaisemaan uuden version kylmän sodan vaiheita kuvailemaan aina viiden vuoden välein. Neuvostoliiton hajoaminen parin vuoden sisällä kuitenkin näivetti pelisarjan.

Peli on julkaistu aluksi Macintoshille ja myöhemmin käännetty muun muassa Apple II:lle, Amigalle, Atari ST:lle ja MS-DOS:lle.

*[[The Guardian]]* on listannut pelin ensimmäisenä kymmenen poliittisen pelin joukkoon joita jokaisen pitäisi pelata.

## Kehitys
Crawford kehitti pelin kahden prototyypin perusteella: muokkaamalla *[[Eastern Front (1941)]]* -pelistä prototyypin *Western Front (1944)*; sekä *The Last of the Incas*. Pelin kehitys alkoi Crawfordin menettyä työpaikkansa Atarilla vuoden 1983 videopelilaman seurauksena. Tavoitteena oli kehittää epäsotaisa peli poikkeuksena hänen aiempiin peleihinsä.

## Vastaanotto
*[[The One (lehti)|The One]]* -lehti antoi pelin *The 1990 Edition* -versiolle arvosanaksi 84% arvostelussaan.

## Lähteet

## Aiheesta muualla
* 
* 
* 
*
Nederpop

**Nederpop** on hollanninkielinen termi, jolla tarkoitetaan tavallisesti kaikkea hollannin kielellä laulettua populaarimusiikkia. Toisinaan termillä kuitenkin tarkoitetaan myös kaikkea alankomaalaista populaarimusiikkia kielestä riippumatta.
Choro

**Choro** eli *chorinho* on eräs brasilialaisen populaarimusiikin tyylilaji. Se syntyi Rio de Janeirossa 1800-luvulla. Choroa soitettiin alun perin yhtyeissä, joihin kuuluu huilu, kitara ja cavaco. Yleensä yhtyeisiin kuuluu myös mandoliini, klarinetti ja saksofoni.
Cavaco

**Cavaco** eli *cavaquinho* on portugalilainen kielisoitin. Se on kooltaan melko pieni ja siinä on neljä kieltä. Aluksi cavacoa käytettiin pääasiassa portugalilaisessa kansanmusiikissa, mutta sittemmin siitä tuli tärkeä soitin myös 
brasilialaisessa musiikissa, kuten chorossa ja sambassa.